Mesura el pes relatiu del personal femení respecte del personal masculí a l'administració, i ha de permetre estudiar el grau de correlació d'aquest factor a l'administració pública en relació amb la societat en general.
Univers Generalitat de Catalunya sense el sector públic: inclou el personal dels departaments, els seus organismes autònoms, l'Institut Català d'Assistència i Serveis Socials, l'Institut Català de la Salut, el Servei Català de la Salut, l'Agència Tributària de Catalunya i la Comissió Jurídica Assessora.
Univers administracions catalanes: inclou el personal dels departaments de la Generalitat de Catalunya i els altres ens integrants de l'univers Generalitat de Catalunya, amb inclusió del sector públic que hi està vinculat; les administracions locals amb el seu sector públic que hi està vinculat; les universitats, ens parlamentaris, organismes independents i organismes estatutaris.
Inclou consorcis i fundacions de la Generalitat.
Conceptes relacionats: conciliació de la vida familiar i laboral, feminització.
Percentatge d'ocupació femenina a la Generalitat de Catalunya
Percentatge d'ocupació femenina a les administracions catalanes
Mesura el pes relatiu del personal actiu de l'Administració de la Generalitat de Catalunya de 60 anys o més, en relació amb el personal actiu menor de 30 anys, i ha de permetre estudiar el reemplaçament de plantilles i les previsions de sortides naturals del sistema de funció pública.
Conceptes relacionats: planificació, reposició d'efectius, taxa de reposició.
Quan es refereix als "serveis comuns", mesura el pes relatiu del personal que desenvolupa tasques tècniques respecte del personal que desenvolupa tasques administratives a les unitats de serveis interns departamentals, i pretén informar sobre el grau de professionalització del personal que desenvolupa tasques predominantment burocràtiques d'incidència interna.
El concepte de "tecnificació global" mesura la presència de personal tècnic en el conjunt de personal burocràtic de l'administració de la Generalitat de Catalunya.
En ambdós casos, fa referència als col·lectius de funcionaris i d'administració i serveis.
Univers serveis comuns: personal que desenvolupa, sota règim funcionarial, tasques predominantment burocràtiques d'incidència interna als gabinets dels consellers, a les secretaries generals i a les direccions de serveis.
Univers serveis generals: personal tècnic sota règim funcionarial en el conjunt dels departaments l'administració de la Generalitat, als seus organismes autònoms, en l'Institut Català d'Assistència i Serveis Socials, en l'Institut Català de la Salut, en el Servei Català de la Salut, en l'Agència Tributària de Catalunya o en la Comissió Jurídica Assessora.
Conceptes relacionats: professionalització, especialització.
Percentatge de personal tècnic de serveis comuns
Percentatge de personal tècnic global
Mesura el pes relatiu del personal actiu que té un vincle laboral temporal amb l'administració, en relació amb el total de personal actiu de la organització.
Informa sobre el grau d'estabilitat de les relacions laborals i sobre el dimensionament de llocs que responen a necessitats permanents de l'organització.
Conceptes relacionats: estabilitat de les plantilles, dimensionament de l'administració, necessitats permanents de l'organització, oferta d'ocupació pública.
Percentatge de personal temporal a la Generalitat de Catalunya
Percentatge de personal temporal a les administracions catalanes
Mesura el pes relatiu del personal actiu de l'administració, les relacions laborals del qual es regulen per la normativa laboral general, en relació amb el total de personal actiu de l'organització, i ha de permetre estudiar el grau d'especificitat de la naturalesa de les relacions laborals a l'administració.
Conceptes relacionats: ofici, funcions burocràtiques, règim jurídic de les relacions laborals, relació de llocs de treball.
Percentatge de personal laboral a la Generalitat de Catalunya
Percentatge de personal laboral a les administracions catalanes
Mesura el pes relatiu del personal actiu de l'Administració de la Generalitat de Catalunya que ocupa llocs de lliure nomenament en relació amb el personal actiu que ocupa llocs subjectes a carrera.
Conceptes relacionats: tecnocràcia, direcció pública.
Ràtio de personal de carrera per personal de lliure nomenament
Mesura el pes relatiu del personal estranger en el conjunt de la funció pública de l'Administració de la Generalitat de Catalunya, entent com a estrangers els empleats/ades que no tenen nacionalitat espanyola.
Conceptes relacionats: requisits d'accés a la funció pública.